



 จังหวัดอ่างทอง ร่วมกับอำเภอไชโย ได้กำหนดจัดงาน “มหกรรมลิเก และศิลปวัฒนธรรม” ประจำปี พ.ศ. ๒๕๖๑ ระหว่างวันที่ ๒๙ มีนาคม - ๑ เมษายน ๒๕๖๑ (รวม ๔ คืน) ณ บริเวณวัดไชโยวรวิหาร อำเภอไชโย จังหวัดอ่างทอง โดยมีวัตถุประสงค์เพื่อเป็นการอนุรักษ์ศิลปวัฒนธรรมไทย เพื่อส่งเสริมกิจกรรมท่องเที่ยว เชิงศิลปวัฒนธรรมและภูมิปัญญาท้องถิ่น และเพื่อเป็นการกระตุ้นเศรษฐกิจและเพิ่มรายได้จากการท่องเที่ยวของจังหวัดอ่างทอง อีกทั้งเป็นการประชาสัมพันธ์ การท่องเที่ยวของจังหวัดอ่างทอง

**สำหรับกิจกรรมภายในงานมีรายละเอียด ดังนี้**

**วันที่ ๒๙ มีนาคม ๒๕๖๑**

เวลา ๑๙.๐๐ น. ชมการแสดงโขน จากวิทยาลัยนาฏศิลปอ่างทอง

**วันที่ ๓๐ – ๓๑ มีนาคม ๒๕๖๑**

เวลา ๒๐.๐๐ น. ชมการแสดงลิเกคณะ ดวงเก้า ลูกพ่อแก่

**วันที่ ๑ เมษายน ๒๕๖๑**

เวลา ๒๐.๐๐ น. ชมการแสดงลิเกคณะ มิตร-แป้ง มิตรชัย

 (นางเอกประจำทีมงาน ไชยา มิตรชัย รุ่น ๒)

พร้อมทุกค่ำคืน พบกับ **“ตลาดย้อนยุค”** เลือกซื้อสินค้า OTOP สินค้าชุมชน และสินค้าอื่นๆ อีกมากมาย

อำเภอไชโย จึงขอเชิญชวนพี่น้องประชาชนทั้งในจังหวัดอ่างทอง และจังหวัดใกล้เคียงได้มาเที่ยวชมงาน “มหกรรมลิเก และศิลปวัฒนธรรม” ระหว่างวันที่ ๒๙ มีนาคม - ๑ เมษายน ๒๕๖๑ ณ บริเวณวัดไชโยวรวิหาร อำเภอไชโย จังหวัดอ่างทอง พร้อมทั้งมากราบขอพรไหว้พระมหาพุทธพิมพ์ และสมเด็จพระพุฒาจารย์โต ที่วัดไชโยวรวิหาร เพื่อเป็นสิริมงคลแก่ชีวิต และประสบความโชคดี ต่อไป